Jeff Goldblum

Jeffrey Lynn Goldblum es un famosi actor de television e cinemá e musico del Unit States de America. Il nascet ye li 22-im de octobre 1952 om West Homestead, Pennsilvania e devenit famosi per luder li series de filmes Jurassic Park e Independence Day.

Jeff Goldblum es de judeic orígine e il studiat actor por teatre. Il es activ quam actor desde li annu 1974. In li annu 1977 Jeff Goldblum ludet un curt rol in li film Annie Hall de Woody Allen.

Jeff Goldblum ludet roles cardinal in li filmes The Fly (1986), Deep Cover (1992), Jurassic Park (1993), Earth Girls Are Easy (1989), The Tall Guy (1989), Vibes (1988), Into the Night (1985) e The Lost World: Jurassic Park (1997). In li Jurassic Park-series il ludet li rol de Doctor Ian Malcolm. 

Jeff Goldblum anc docet acter e fundat in scola por aprender acter. Il es activ quam musico. Jeff Goldblum lude piano e fa jazz-musica.

Jeff Goldblum es maritat por li triesim vez. Inter 1980 e 1985 il esset maritat con Patricia Gaul e inter 1987 e 1991 con li actoressa Geena Davis. Desde li annu 2014 Jeff Goldblum es maritat con Emilie Livingston e li cuple have du infantes.

Categorie: Actores